بيار امين الجميل (23 سبتمبر 1972 - 21 نوفمبر 2006) كان سياسى لبنانى و وزير الصناعه فى حكومه فؤاد السنيوره اللى اتشكلت فى يوليه 2005, كمان شغل منصب رئيس مجلس الاقاليم و المحافظات فى حزب الكتائب و عضو فى مكتب الحزب السياسى. بيار امين الجميل اتولد فى بكفيا فى لبنان 23 سبتمبر 1972 اتعلم فى مدرسة الفرير - الشانفيل "ديك المحدى" و فى اليسوعيه فى مدينه نيس فى فرنسا. و حصل على شهادة فى الحقوق من جامعة الحكمه فى بيروت. انتخب سنة 2000 نائب عن المقعد المارونى فى المتن. و انعاد انتخابه لنفس المقعد بسنة 2005. اتعين سنة 2005 وزير للصناعه فى حكومه الرئيس فؤاد السنيوره فى عهد الرئيس اميل لحود, و فضل بالمنصب حتى يوم اغتياله. اغتيل فى 21 نوفمبر 2006 بعد ما ضرب تلات مجهولين النار على عربيته فى منطقة الجديده فى ضاحية بيروت الشماليه. متجوز من باتريسيا الضعيف (باتريسيا الجميل) من سنة 1999 و عنندهم ولدين هما امين والكسندر.